CELEX: 
Language: hu
Date: 2018-01-16 00:00:00
Title: 

A BIZOTTSÁG (EU) …/… RENDELETE
            
            
               (2018.1.16.)
            
            
               a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található higanyvegyületek megengedett szermaradék-határértékei tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre
                  1
                és különösen annak 14. cikke (1) bekezdésének a) pontjára és 16. cikke (1) bekezdésének a) pontjára,
            
            
               mivel:
            
            
               (1)A higanyvegyületek tekintetében a megengedett szermaradék-határértékeket (a továbbiakban: MRL-ek) a 396/2005/EK rendelet II. melléklete és III. mellékletének B. része állapította meg. 
            
            
               (2)A 79/117/EGK tanácsi irányelv megtiltotta a higanyvegyületeket tartalmazó növényvédő szerek forgalomba hozatalát és használatát. A higanyvegyületeket tartalmazó növényvédőszerek engedélyeit vissza kellett vonni, az MRL-eket pedig a kimutatási határértéknek megfelelő szinten rögzítették.
            
            
               (3)A Bizottság egyes élelmiszer-vállalkozóktól és tagállamoktól arról értesült, hogy több termékben is a 396/2005/EK rendeletben előírt kimutatási határértéket meghaladó mennyiségű higanyvegyület-maradék van jelen. 
            
            
               (4)Az újabb nyomonkövetési adatok is megerősítik, hogy több termékben a kimutatási határértéket meghaladó mennyiségű higanyvegyület-maradék található. A minták eredményeinek 95 %-os percentilisét figyelembe véve a következő előfordulásokat jelentették: fán termő héjas gyümölcsűekben 0,02 mg/kg; friss fűszernövényekben 0,03 mg/kg; termesztett gombákban 0,05 mg/kg; vadon termő gombákban 0,50 mg/kg, kivéve a vargányát, amelyben 0,90 mg/kg; olajos magvakban 0,02 mg/kg; teákban, kávébabban, gyógynövényteákban és kakaóbabban 0,02 mg/kg; fűszerekben 0,02 mg/kg, kivéve a gyömbért, szerecsendiót, máciszt és kurkumát, amelyekben 0,05 mg/kg; húsban 0,01 mg/kg, kivéve a vadhúst, amelyben 0,015 mg/kg és a tenyésztett vagy vadkacsa húsát, amelyben 0,04 mg/kg; állati zsírban 0,01 mg/kg; ehető belsőségekben 0,02 mg/kg, kivéve a vadak belsőségeit, amelyekben 0,025 mg/kg és a vaddisznók belsőségeit, amelyekben 0,10 mg/kg; tejben 0,01 mg/kg; mézben 0,01 g/kg.
            
            
               (5)Mivel az Unióban több mint harminc évvel ezelőtt felhagytak a higanytartalmú növényvédőszerek használatával, az élelmiszerekben előforduló higanyt a környezet higanyterheléséből származónak kell tekinteni. Így az alapértelmezett értékeket helyénvaló felváltani a (4) preambulumbekezdésben említettekkel, hogy a 396/2005/EK rendelet tükrözze a környezet higany-háttérszennyezésének mértékét. Ez lehetővé fogja tenni az illetékes nemzeti hatóságok számára, hogy a valóságot tükröző MRL-ek alapján lépjenek fel a jogérvényesítés érdekében.
            
            
               (6)A Európai Élelmiszerbiztonsági Hatóságnak (a továbbiakban: a Hatóság) az élelmiszerláncba bekerülő szennyezőanyagokkal foglalkozó tudományos testülete (a CONTAM panel) szakvéleményt fogadott el a higany és a metilhigany élelmiszerekben való jelenlétéről.
                  2
                
            
            
               (7)Mivel a higanyvegyületek a (4) preambulumbekezdésben említett termékekben igen kis mennyiségekben fordulnak elő, és figyelembe véve a rendelkezésre álló uniós fogyasztási adatokat, az étrendi expozícióhoz való összesített hozzájárulásuk alacsonynak tekinthető, és a fogyasztók egészségét nem fenyegeti veszély. Az említett termékek tekintetében alkalmazandó MRL-eket indokolt ideiglenesként rögzíteni a 396/2005/EK rendelet III. mellékletében. Az említett MRL-ek felülvizsgálat tárgyát fogják képezni; a felülvizsgálat az e rendelet kihirdetését követő tíz éven belül rendelkezésre álló információkat fogja figyelembe venni. 
            
            
               (8)A Bizottság konzultált az Európai Unióban növényvédő szerek maradékanyagaival foglalkozó referencialaboratóriumokkal arról, hogy szükséges-e a kimutatási határértékek kiigazítása. E laboratóriumok úgy vélték, hogy a továbbiakban is a jelenleg alkalmazott kimutatási határértéke használandók. 
            
            
               (9)A Hatóság véleménye alapján és a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikke (2) bekezdésében megfogalmazott követelményeknek.
            
            
               (10)A Bizottság a Kereskedelmi Világszervezeten keresztül kikérte az Unió kereskedelmi partnereinek véleményét az új MRL-ekről, és figyelembe vette megállapításaikat.
            
            
               (11)A 396/2005/EK rendeletet ezért ennek megfelelően módosítani kell.
            
         
         
            
               (12)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               A 396/2005/EK rendelet II. és III. melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba. 
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.1.16.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  
                        HL L 70., 2005.3.16., 1. o.
               
               
                  
                     (2)
                  
                        EFSA Panel on Contaminants in the Food Chain (CONTAM); Scientific Opinion on the risk for public health related to the presence of mercury and methylmercury in food (Szakvélemény a higany és a metilhigany élelmiszerekben való jelenlétével járó közegészségügyi kockázatokról). EFSA Journal 2012;10(12):2985. [241 o.].
               
            
      
    ---documentbreak--- 
      
         
         
            
               D052945/02
            
            
            
               HU
            
            
            
               MELLÉKLET
            
            
            
               A 396/2005/EK rendelet II. és III. melléklete a következőképpen módosul: 
            
            
               1.A II. mellékletből el kell hagyni a higanyvegyületekre vonatkozó oszlopot.
            
            
               2.A III. melléklet a következőképpen módosul:
            
            
               a)az A. rész kiegészül a higanyvegyületekre vonatkozó oszloppal: 
            
            
               [For Official Journal: insert table Annex IIIA];
            
            
               b)a B. részből el kell hagyni a higanyvegyületekre vonatkozó oszlopot.